google/wiki40b huggingface dataset:
GAU-12 Equalizer

GAU-12/U Equalizer er en gatlingkanon fra amerikanske General Electric. Den har fem løp og er i kaliber 25 mm. Den er i bruk i USA, Storbritannia og flere andre Nato-land på fly og kjøretøyer.
Den femløps gatlingkanonen ble utviklet sent på 1970-tallet, basert på mekanismen til GAU-8 Avenger, men kamret for en ny standard Nato 25 mm. GAU-12/U drives av en 11 kW elektrisk motor, men kan ved utvendig montering drives pneumatisk. Vanlig ildtakt er 3 600 skudd i minuttet, med en maksimal ildtakt på 4 200 skudd i minuttet.
GAU-12/U bruker vanligvis PGU-20/U panserbrytende/brannstiftende (API) eller PGU-22/PGU-25 spreng/brannstiftende (HEI) ammunisjon. Kaliberet er kraftigere enn den eldre M61 Vulcan, og mer effektiv enn den gamle 30 mm ADEN-kanonen den erstatter.
Lapuente (Uruguay)

Historie

Lapuente ble grunnlagt i 1885 og er oppkalt etter Antonio La Puente.

Transport

Ruta 29 Cno. de la Sierra de Areycuá (km. 85) forbinder Lapuente med Amarillo og Ruta 5.
Fatbike

Fatbike er en terrengsykkel med overdimensjonerte dekk, typisk 3.7" eller større, som er utviklet for sykling på mykt og ustabilt terreng såsom snø eller sand. Syklene er bygget rundt rammer med brede gafler og bakrammer, for å gi plass til disse dekkene.

Bruk

Fatbikes ble utviklet for sykling på snø, og det er deres største bruksområde, men bruken har også blitt utvidet til sykling på sand og i ørken, i dyp gjørme og sykling som anses for vanlig terrengsykling.
Austrian Airlines

Historie

Austrian Airlines ble grunnlagt i 1957. I de første årene drev selskapet md innenriks- og europaruter, men utvidet driften på slutten av 60-tallet, da de åpnet en rute til New York i samarbeid med belgiske Sabena. Selskapet ble med i den globale flyalliansen Star Alliance i 2000. I de senere år har selskapet hatt økonomiske problemer, noe som førte til at Lufthansa kjøpte opp selskapet, og opererer nå som eier.
Matthew Helders

Biografi

Matt vokste opp i High Green, en forstad til Sheffield. I samme nabolag bodde også Alex Turner og Jamie Cook, og sammen med skolevennen Andy Nicholson fikk de ideen til å starte opp et band sommeren 2001. Om dette har Helders uttalt at han så seg nødt til å ta til takke med trommene, da dette var det eneste som manglet. Han hadde aldri spilt trommer før dette, og lærte seg kunsten gjennom «trommestikkene og en bok». Arctic Monkeys ble etterhvert en realitet.
Helders har blitt beskrevet av pressen som bandets «vennlige og rolige diplomat». Han er også populær blant bandets fanskare, og er verten for bandets humoristiske videodagbøker. Etter at bandets suksess tok av, har han fortsatt beina plantet godt på jorda, og bor fremdeles i fødebyen.

Rolle som trommis

Helders har uttalt at han var en stor hiphop-fan i tenåra, og at han fortsatt er det. Han inspireres av rytmene innenfor denne musikksjangeren, og har ellers utpekt John Bonham og Queens of the Stone Age som inspirasjoner.

Andre prosjekter

Helders har også prøvd seg som klesdesigner. Han designet en jakke, en munkejakke og tre t-skjorter for merket Supreme Being. Et pund for hvert solgte plagg ble donert til Arthur Rank Hospice.
Han har flere ganger opptrådd som DJ på ulike evenmenter, og har remixet en låt på to CD-singler for henholdsvis The Hives og Duran Duran. 
Det ryktes at han skal tromme på den neste skiva til The Prodigy, og han trommet også for det amerikanske bandet We Are Scientists på noen spillejobber i England våren 2008 etter at det ble kjent at deres egen trommis brøt ut av bandet.
I oktober 2008 ga han ut et samlealbum sammen med organisasjonen LateNightTales. Platen inneholder egne favoritter i sjangrene dance, hiphop og rock, og det siste sporet på skiva er en novelle skrevet og lest inn av bandkompis Alex Turner.
I januar 2016 slapp Helders ut en ny singel sammen med The Stooges vokalist, Iggy Pop.
Sangen heter «Gardenia», der Helders spiller trommer. De andre medlemmene i denne gruppen er også Queens of the Stone Age frontmann, Josh Homme. I tillegg til multiinstrumentalist i blant annet Queens of the Stone Age og The Dead Weather, Dean Fertita.
De startet å spille inn album i januar 2015, i studioet til Josh Homme. Albumet har fått navnet Post Pop Depression. Det skal slippes i løpet av mars 2016.
Det norske Folkesprogs Grammatik

Det norske Folkesprogs Grammatik er en bok av Ivar Aasen skrevet i 1848.
Boken beskriver det tungemålet som ble brukt av størstedelen av det norske folket da Aasen i tiden 1842-46 gjorde sine studiereiser. Utgivelsen ble betalt av Det Kongelige Norske Videnskabers Selskab i Trondheim.
Ivar Aasen hadde opprinnelig planlagt å undersøke språket på Vestlandet, men utvidet senere arbeidet til også å omfatte de østlige og nordlige distriktene i landet. Boka skulle forberede utgivelsen av den norske ordboka Ordbog over det norske Folkesprog.
Aasen fant ut at dialektforskjellene ikke var større enn at det var en tydelig forbindelse mellom dialektene. Aasen viste med sitt materiale at det fantes et levende norsk språk. Språkmaterialet ble først fullstendig ved en sammenstilling av alle dialektene. At dette språket levde, uten støtte fra et skriftspråk, så Aasen som et bevis på at dette språket var folkets eiendom.
Frogner stadion

Historie

Det første Frogner stadion ble anlagt i 1901, og ble snart byens hovedarena for skøyteløp. Inntil da hadde skøytekonkurranser gått på Frognerkilen, på Majorstubanen eller utenfor Vippetangen. Gamle Frogner stadion, som etterhvert også ble brukt til fotball, lå omtrent der tennisbanene ved Kirkeveien ligger i dag. I 1914 ble Frogner stadion flyttet til sin nåværende plassering. Frem til andre verdenskrig var dette hovedarena for skøytesporten i Oslo, etter krigen overtok Bislett denne rollen.
I 1948 brant tribuner og klubbhus, og et nytt anlegg ble ikke fullført før i 1965. Oslo Skøiteklub hadde fortsatt en del aktivitet på banen, blant annet det årvisse Oscarløpet. På grunn av ustabile forhold og stadig lengre mildværsperioder utover på 1980-tallet, ble imidlertid stadig mer av skøyteaktiviteten i byen flyttet til Valle Hovin kunstisbane.
I 2009 ble det satt i gang større rehabiliteringsarbeider på banen. Planen var at en ny kunstisbane skulle åpne i løpet av sesongen 2009/10, men snaut to uker før den planlagte åpningen i januar 2010 ble igangsettelsen av kunstisanlegget utsatt en sesong pga forsinkelser i byggearbeidene. Den nye kunstfryste hurtigløpsbanen ble åpnet i forbindelse med NM i hurtigløp i desember 2010. Kong Harald V stod for den formelle åpningen.

Verdensrekorder satt på banen

Allerede i åpningsstevnet 10. januar 1914 satte Oscar Mathisen verdensrekord på 500 m på den nye banen med 43,7 – første tid under 44 sekunder. Dagen etter gikk han 1500 m på 2.19,4, som var første tid under 2.20.
Senere satte både Oscar Mathisen, Harald Strøm og Ivar Ballangrud verdensrekord på 5000 m på denne banen. På 1930-tallet ble det seks ganger satt verdensrekord for kvinner på Frogner – ved skøytepionerene Synnøve Lie, Undis Blikken og Laila Schou Nilsen. Schou Nilsens 2.38,1 sto urørt i 13 år.
Etter krigen er det ikke satt noen verdensrekorder på Frogner stadion.

Oscar Mathiesen og Sonja Henie

Frogner stadion var hjemmebane både for Oscar Mathisen og Sonja Henie, som begge er blitt hedret med egen statue utenfor banen. Statuen av Oscar Mathiesen, som er formet av Arne Durban, ble avduket i 1959. Oscarstatuetten, en pris for årets største skøytebragd, er en miniatyr av denne statuen.
Statuen av Sonja Henie, formet av Per Ung, ble avduket i 1986.

Rehabilitering av banen

I løpet av de siste tiårene har det vært mange forslag til planer for videre utvikling av området, både innendørs skøytehall og fotballstadion, men dette har som oftest strandet på manglende økonomisk dekning og av hensyn til det fredede Vigelandsanlegget. I april 2008 ble det endelig vedtatt å bevilge penger til en rehabilitering av anlegget, som omfattet både bygging av hel kunstisbane og rehabilitering av garderobeanlegg og klubblokaler.
Sommeråpningen av banen ble foretatt av idrettsbyråd Jøran Kallemyr 9. august 2010 foran kampen Frigg Oslo FK – Vålerenga 2. En kamp Frigg forøvrig vant 3-0.
Den 20. november 2010 spilte Frigg Bandy's A-lag den første A-lags bandykamp noensinne på Frogner Stadion i nyere tid. Motstanderen var Øvrevoll/Hosle 2.
Zarinsk

Zarinsk (russisk: Заринск) er en by i Altaj kraj i Russland. Den ligger ved elva Tsjumysj, rundt 90 km nordøst for Barnaul. Innbyggertall: 50 368 (folketelling 2002).
Den ble grunnlagt som en bosetning ved jernbanestasjonen Zarinskaja (russisk: Заринская) som ble åpnet i 1952. Den fikk status som bymessig bosetning i 1958 og bystatus i 1979.
Gabriele Mazza

Idrettskarriere

Mazza vant spydkast ved De europeiske småstatslekene 2001, foran Panos Kalogerou fra Kypros og Antoine Collette fra Luxembourg. Mazza satte der ny nasjonal rekord med 69,90 meter. 
Han satte ny nasjonal rekord i 2004, med 73,31 meter.
Brutte løfter

Innhold

Programmets formål var å sette fokus på det som programlederen hevdet å være politiske løftebrudd i det norske samfunnet. Gjennom ulike reportasjer fikk seerne følge forskjellige personer som hadde blitt sterkt lidende av politikeres løftebrudd.
Ukens aktuelle tema ble så debattert i studio med politikere og andre aktuelle personer til stede.

Seertall

Programmet hadde forholdsvis beskjedne seertall. Premieren ble kun sett av 65 000. Etter to måneder ble det en sendepause på to måneder. Deretter gjenoppsto programmet i en kortere versjon. Seertallene bedret seg betraktelige og ble liggende på rundt 170 000.
Guadalupe (Baja California)

Valle de Guadalupe er en landsby og et vindistrikt som befinner seg i den meksikanske delstaten Baja California, det ligger om lag 20 kilometer nord for Ensenada. Stedet er også kjent som Valle de Calafia.
Den nåværende bebyggelsen på stedet ble etablert i 1834 av den dominikanske misjonæren Félix Caballero som Misión de Nuestra Señora de Guadalupe del Norte, det var den siste misjonsstasjonen av denne typen i California. Stedet måtte forlates i 1840 grunnet angrep fra lokale indianere.
Misjonærene begynte med vinproduksjon og etter Mexicos regjering konfiskerte den katolske kirkens land har private fortsatt med vindyrking. Idag avholdes det årlig en vinfestival på stedet, med vinsmaking og konserter.
Terrorangrepet i Mumbai juli 2006

Terrorangrepet i Mumbai juli 2006 refererer til bombingen av flere tog i den indiske byen Mumbai på morgenen 11. juli 2006. Over 170 mennesker ble drept og 700 skadet. Angrepet ble høyst sannsynlig utført av en islamistisk gruppe med tilknytning til Kashmir.

Angrepet

De syv eksplosjonene skjedde rundt klokken 18.30 lokal tid (15.00 norsk tid), og de skjedde på ulike toglinjer i byen med kun få minutters mellomrom og i løpet av en time. Politiet bekrefter at samtlige eksplosjoner var forårsaket av sprengstoff. Eksplosjonene rammet tog som sto på plattformene på stasjonene Khar, Mahim, Matunga, Jogeshwari, Borivili og Bhayander, ifølge politiet. En bombe rammet også et tog mellom stasjonene Khar og Santa Cruz.

Etterforskning

350 arrestasjoner ble gjennomført i løpet av 36 timer etter angrepene, selv om indisk politi hevder at disse er arrestert for avhør. Indisk politi gikk etter hvert ut med etterlysning av to, konkret mistenkte i saken. Teknisk etterforsking bekreftet etter hvert at eksplosivene som var brukt, var RDX og at det i tillegg kan kan ha vært dynamitt eller amomminumnitrat.
Sent om kvelden 11. juli, siterte den indiske avisen The Times of India anonyme, indiske etterretningskilder i New Delhi som var "temmelig sikre" på at angrepene var gjennomført av militante grupperinger, Lashkar-e-Toiba og Students Islamic Movement of India. Begge disse organisasjonene har avvist ansvar for terroraksjonen.
Den 13. juli ringte en person, som utga seg for å være talsperson for Al-Qaida, til et lokalt nyhetsbyrå i Srinagar, for å annonsere gruppens ankomst til Kashmir. Den angivelige talsmannen fra Al-Qaida sa at eksplosjonene var "en konsekvens av indisk undertrykkelse av minoriteter, spesielt muslimer".
14. juli tok gruppen Lashkar-e-Qahhar, en terrorist-organisasjon som er linket til gruppen Lashkar-e-Taiba (LeT), på seg ansvaret for terrorhandlingen. I en e-post til en indisk tv-kanal, sier gruppen at den organiserte angrepet ved å bruke 16 personer, som alle "kom seg i sikkerhet". Ifølge e-posten skal motivet for angrepet være situasjonen i Gujrat- og Kashmirregionene. Den sier også at eksplosjonene var del av en serie angrep rettet mot andre steder, som den internasjonale flyplassen i Mumbai, Taj Mahal i Agra og Red Fort i New Delhi. Myndighetene etterforsker disse påstandene, og prøver å finne kilden til e-posten.
Erin Brockovich (film)

Handling

Erin Brockovich er en arbeidsløs trebarns-alenemor som får jobb i arkivet hos et advokatkontor. Der støter hun på en sak om en suspekt eiendomshandel. Snart finner hun at det dreier seg om en hel by som er blitt syke, forgiftet av forurenset grunnvann. Først vil ikke innbyggerne gå til sak, men Erins ukuelighet overbeviser dem. Hun går fra dør til dør og får med seg 600 saksøkere. Hun ender med å vinne den største private erstatning i USAs historie
Encyclopedia of Earth

Encyclopedia of Earth, EoE, er et elektronisk oppslagsverk om jorden, naturmiljøet og samvirket med samfunnet. Oppslagsverket er omtalt som en fri og søkbar samling av artikler som er skrevet av fagfolk, lærere og andre utdannete og godkjente eksperter som samarbeider og går gjennom arbeidet. Artiklene er skrevet i en språkform slik at både studenter, lærde og profesjonelle, så vel som vanlige mennesker kan lese dem. I september 2006 ble verket første gang tilgjengelig over Internett med omkring 360 artikler, i oktober 2007 var tallet på artikler økt til over 4 000.
EoE er en del av et større prosjekt, Digital Universe, som er en samstilling av mange portaler med emnespesifikk informasjon, felles tjenester som søk, utsending av informasjon om hendelser, og de byr også på tilgang på andre ressurser.
Anipapyrusen

Anipapyrusen er en papyrustekst skrevet med egyptiske hieroglyfer og med illustrasjoner i farger. Det ble gjort en gang rundt 1250 f.Kr. i det 19. dynasti under det nye rike i Egypt. Oldtidens egyptere satte sammen en individualiserte bok for bestemte personer ved deres død, kalt tilnærmet for Gå framover ved dag, vanligvis mer kjent som Dødeboken. Disse inneholdt vanligvis erklæringer og besvergelser som var ment å være til hjelp for den døde i etterlivet. Anipapyrusen er manuskriptet som ble satt sammen av skriveren Ani fra byen Teben.
Manuskriptet ble kjøpt i 1888 av den engelske filologen og egyptologen E. A. Wallis Budge for samlingen til British Museum hvor det fortsatt blir tatt vare på. Før det ble fraktet til England, lot Budge det rundt 23.7 meter lange tekstrullen kappes opp 37 ark på nær lik størrelse, således ødela rullens integritet og helhet på en tid da teknologien ennå ikke gjorde det mulig å sette de adskilte stykkene sammen igjen.
Manuskriptet har objektreferanse 1888,0515.1.3 ved British Museum.
South Park (sesong 5)

Dette er en oversikt over South Park-episoder i sesong 5:

Scott Tenorman Must Die

Cartman kjøper kjønnshår av 8. klassingen Scott Tenorman for 10 dollar. Cartman finner ut at han er blitt lurt, og vil ha tilbake pengene, men Scott vil ikke gi ham dem.

Cartmanland

Cartman får 1 000 000 dollar i arv etter sin bestemor, og bestemmer seg for å kjøpe en fornøyelsespark der bare han kan komme inn.
Darko Macan

Biografi

Macan er født og oppvokst i Zagreb, hvor han fortsatt bor. Han er utdannet innen historie og arkeologi ved University of Zagreb.
Han har tegnet og skrevet en rekke tegneserier, hovedsakelig på kroatisk. I 1993 ble han introdusert til det USA|amerikanske tegneseriemarkedet da han og hans kroatiske landsmann Edvin Biuković leverte sitt arbeid til selskapet Dark Horse Comics. Han har også tegnet Donald Duck og Mikke Mus for Disney. Macan er nominert til Eisnerprisen to ganger (for Grendel Tales: Devils and Deaths og Prayer to Sun).
Han har gitt ut over førti korte noveller innen science fiction og fantastisk litteratur, to science fiction romaner og tre barnebøker. Han har vunner fire SFERA priser og to ganger Grigor Vitez-prisen.
Han er også redaktør for det kroatiske tegneseriemagasinet «Q strip» .

Kilder

comicbookdb.com om Macan
Horsfjärdskatastrofen

Horsfjärdskatastrofen eller Horsfjärdenolyckan var en kraftig eksplosjon som fant sted i Horsfjärden i Stockholms søndre skjærgård den 17. september 1941, da et antall fartøyer i den svenske flåte ble ødelagt.
En undersøkelse med sikte på mulig sabotasje ble igangsatt. Det ble fremsatt en teori om at den skyldtes at en bombe ble sluppet av vanvare av et svensk fly på treningsmanøver. Men også andre teorierble lansert. Saken ble aldri klarlagt.

Hendelseforløpet

Under andre verdenskrig inntraff en rekke ulykker av et slag som ikke er lett å vite om de skyldtes sabotasjeaksjoner. Den 17. september 1941 inntraff katastrofen i Horsfjärden, den svenske flåtes største tap under beredskapsårene. Deler av Kustflottan befant seg på Horsfjärden, hvorav panserskipene HMS Sverige, HMS Drottning Victoria og HMS Tapperheten lå til ankers. En gruppe fly fra F 2 Hägernäs utførte angrepsøvelser mot disse fartøyer. Angrepene kom fra lav høyde østfra over øya Märsgarn, der jagerne HMS Klas Uggla, HMS Klas Horn og HMS Göteborg lå fortøyd. Den fjerde jageren i divisjonen, HMS Stockholm, befant seg i fart på Mysingen med den hensikt å fortøye utenpå Göteborg, der man holdt på med utdannelse ved de aktre torpedotubene.
Plutselig inntraff en kraftig eksplosjon akterut på Göteborg, umiddelbart fulgt av en likedan på Klas Horn som lå nærmest. Det var med all sikkerhet de stridsladede torpedoene som eksploderte. En heftig brann brøt ut og brennende olje rant ut på vannet, noe som gjorde det umulig å buksere unna de skadede fartøyene for å redde Klas Uggla som lå innerst. De to skadede fartøyene ble brutt opp og sank innen ett kvarters tid. De usikrede synkebombene ødela akterskipene. Også Klas Uggla sank etter en time som en følge av den brennende oljen. Ved ulykken omkom 33 mann. Jagerne Göteborg og Klas Horn ble berget og reparert, og var atter i tjeneste fra høsten 1943. Klas Uggla ble berget, men ble utrangert på grunn av alt for store skader.
Det er aldri blitt fastslått hva eller hvem som forårsaket eksplosjonen. Feltkrigsretten kom til at sabotasje var det troligste, men at ingen sabotør hadde kunnet tas og stilt til rette. De allierte (som for eksempel ved Malcolm Munthes engelske gruppe eller den kommunistiske Wollweber-organisasjonen) hadde størst interesse av å svekke den svenske flåten, som eskorterte tyske malmtransporter gjennom svenske farvann.
Senere har en engelsk sjøoffiser uoffisielt tatt på seg sprengningen. Noet som har ledet til spekulasjoner er at en av de ambulanser som ankom til stedet ble kjørrt av Ebba Granberg, mer kjent som Jane Horney, mistenkt spion i det tyskokkuperte Danmark.

De omkomne

På Märsgarn finnes en stor minnestien med navn og grad på de 33 omkomne.
Alicia Keys

Familieliv

Hun ble oppdratt av en enslig mor i Hell's Kitchen-området av Manhattan i New York I en alder av sju, begynte Keys å spille klassisk musikk på piano. Hun gikk på "Professional Performing Arts School" og fullførte. Senere gikk hun på Columbia University før hun startet på sin musikkarriere. Keys ga ut sitt debutalbum med J Records, og har hatt tidligere avtaler med Columbia , og deretter Arista Records. I oktober 2010 fødte hun sitt første barn, Egypt Daoud Dean, sammen med ektemannen Swizz Beatz. De giftet seg i juli 2010.

Karriere

Musikk: Keys' debutalbum, Songs in A Minor, ble en kommersiell suksess, og solgte over 12 millioner eksemplarer verden over. Hun ble den mest solgte nye artist og bestselgende R & B-artist i 2001. Hennes andre studioalbum, The Diary of Alicia Keys, ble utgitt i 2003 og var også en suksess verden over, som solgte åtte millioner eksemplarer. Albumet ga henne ytterligere fire Grammy Awards i 2005. Senere samme år ga hun ut sitt første konsertalbum, Unplugged, som debuterte som nummer én i USA.
Film og TV: Keys har hatt gjesteopptredener i flere TV-serier i de følgende årene, som begynner med Charmed. 
Hun fikk sin filmdebut i Smokin 'Aces og fortsatte med å dukke opp i The Nanny Diaries i 2007. Hennes tredje studioalbum, As I Am, ble utgitt i samme år og solgt seks millioner eksemplarer verden over. Året etter dukket hun opp i The Secret Life of Bees, som gav henne en nominasjon i NAACP Image Awards. Hun ga ut sitt fjerde album, The Element of Freedom, i desember 2009, som ble Keys' første album som nådde listetoppen i Storbritannia. Gjennom sin karriere har Keys vunnet en rekke priser og har solgt over 30 millioner album verden over i blant annet Grammy Awards, flere Billboard Music Awards og tre American Music Awards. Hun sang med Rihanna "i am a none" i 2012. Hun kommer til Norge i 2015
Zalophia

Utseende

En middelsstor, nokså kraftig, svart trebukk. Dekkvingene har en gul lengdestripe som bakerst flyter sammen med en gul stripe langs den bakre delen av ytterkanten. Antennene er kraftige, noe kortere enn kroppen. Pronotum er tønneformet, med en ganske liten tann på sidene. Dekkvingene er nesten jevnbrede, den guke lemgdestripen noe opphøyd. Beina er middels lange, lårene slanke.

Utbredelse

Arten er kjent fra Mexico, Guatemala og Ecuador.
Norwegisch-Deutsche Willy-Brandt-Stiftung

Norwegisch-Deutsche Willy-Brandt-Stiftung ble grunnlagt i 1999 av Utenriksdepartementet og har sete i Oslo og Berlin. Stiftelsen har som formål å fremme gjensidig kunnskap om samfunnsliv, kultur og språk i Norge og Tyskland. Det var det norske Utenriksdepartementet som i 1999 foreslo opprettetelsen av en stiftelse som skulle arbeide med samarbeid mellom Norge og Tyskland. 
Den tyske politikeren Willy Brandt spilte en viktig rolle i utviklingen av forholdet mellom Norge og Tyskland. Bildet av han er brukt stiftelsen sin logo. Stiftelsen deler ut ulike stipend og Willy Brandt-prisen. Prisen deles ut til en person eller en institusjon som har arbeidet spesielt for de norsk-tyske forbindelser. Prisen består av en statuett og et diplom.
Kotzebue

I media

Byen og området figurerer i filmen Salmonberries (1991, regi av Percy Adlon), der K.d. langs rollefigur fikk navnet Kotzebue.